Mattis: SHBA po shqyrton pajisjen e Ukrainës me armë
Sekretari amerikan i Mbrojtjes Jim Mattis, gjatë vizitës së tij në Ukrainë tha se SHBA po shqyrtonë mundësinë e pajisjes së ushtrisë ukrainase me armëve vdekjepruëse
Sekretari amerikan i Mbrojtjes Jim Mattis ripohoi angazhimin e Shteteve të Bashkuara për rivendosjen e sovranitetit dhe integritetit territorial të Ukrainës gjatë një vizite të enjten në këtë vend të Evropës Lindore. Sekretari Mattis u takua me presidentin ukrainas Petro Poroshenko dhe ministrin e mbrojtjes Stepan Poltorak. Një prej temave delikate që u diskutua gjatë vizitës ishte nëse Shtetet e Bashkuara do t'i japin Ukrainës armë luftarake. Shtetet e Bashkuara kanë dhënë qindra miliona dollarë ndihma dhe pajisje për ukrainasit që po mbrojnë vendin e tyre nga separatistët e mbështetur nga Rusia, një luftë në të cilën deri më tani janë vrarë mbi 10,000 ukrainas. Sekretari i Mbrojtjes Mattis tha se administrata e Presidentit Trump po shqyrton me seriozitet pajisjen e forcave ukrainase me armë. Ata që mbështesin furnizimin e Ukrainës me armëve mbrojtëse theksojnë se vendi ka nevojë për mjete për t’u mbrojtur nga sulmet e Rusisë që po shkelin sovranitetin e vendit, duke përfshirë aneksimin e Krimesë dhe mbështetjen për separatistët në lindje të Ukrainës Të tjerët janë të shqetësuar se furnizimi i Ukrainës me armë do ta provokonte Rusinë dhe do të përshkallëzonte konfliktin, duke shkaktuar më shumë vrajse të civilëve në Ukrainë. Sekretari Mattis vizitoi Ukrainën një ditë përpara se të hynte në fuqi një armëpushimi në Ukrainën lindore që përkon me fillimin e vitit të ri shkollor. Por ekspertët paralajmërojnë se armëpushimi mund të jetë një veprim taktik për t’i shërbyer Rusisë. Zyrtarët amerikanë thonë se ata vazhdojnë të mbeten të përkushtuar në zgjidhjen diplomatike të konfliktit në Ukrainë. Por ndërsa Afganistani, grupi militant Shteti Islamik dhe Koreja e Veriut janë kthyer në përparësi të larta për Shtetet e Bashkuara në javët e fundit, disa analistë kanë frikë se konflikti në Ukrainë do të mbetet jashtë vëmendjes.